Bang!

náhľad|Bang! THE BULLET

**Bang!** je kartová hra na motívy divokého západu. Navrhol ju Emilliano Sciarra v roku 2004. Hra vyhrala cenu Origins Award za najlepšiu hru a najlepšiu grafiku.

## Pravidlá
Hru hrajú 4 až 7 hráči (s rozšírením *Mesto duchov* 3-8 hráčov), každý z nich si vyžrebuje jednu z nasledujúcich úloh:
* Šerif
* Pomocník šerifa (*Vice*)
* Odpadlík (*Renegade*)
* Bandita

Úloha hry sa líši podľa vybranej úlohy:
* Banditi musia zabiť šerifa
* Šerif a jeho pomocníci musia zabiť banditov a odpadlíka
* Odpadlík musí zostať posledný nažive, pričom ako posledného musí zabiť šerifa

Každý si vyžrebuje aj postavu, ktorá má zvláštne schopnosti. Maximálny počet životov postavy sa reprezentuje nábojmi.

### Začiatok hry
Každý hráč si vyžrebuje úlohu a dve karty postavy. Rozdelenie úloh podľa počtu hráčov:
* 4 hráči = 1 Šerif, 1 Odpadlík, 2 Banditi
* 5 hráči = 1 Šerif, 1 Odpadlík, 2 Banditi, 1 Pomocník šerifa
* 6 hráči = 1 Šerif, 1 Odpadlík, 3 Banditi, 1 Pomocník šerifa
* 7 hráči = 1 Šerif, 1 Odpadlík, 3 Banditi, 2 Pomocníci šerifa
* 8 hráči (s rozšírením Mesto duchov) = 1 Šerif, 2 Odpadlíci, 3 Banditi, 2 Pomocníci šerifa
* Šerif odhalí svoju úlohu, ostatné úlohy ostanú tajné. Hráči si vyberú jednu z dvoch postáv (podľa vlastného výberu) druhá karta bude symbolizovať počet životov (náboje) na rube.
* Každý hráč dostane toľko kariet, koľko má životov. Šerif má o 1 život navyše.
* Vzdialenosť dvoch susedných hráčov je na začiatku hry vždy 1 (okrem postáv so špeciálnou vlastnosťou).

### Hra
Hrá sa v kruhu v smere hodinových ručičiek. Šerif začína hru. Ťah každého hráča je rozdelený na 3 fázy:

#### 1.) Potiahnuť si dve karty
Hráč ktorý je na ťahu si potiahne 2 karty z balíčka. Hneď ako v balíčku nezostávajú žiadne karty, zamieša karty z odhadzovacieho balíčka čím vytvorí nový hrací balíček. (Počet kariet resp. odkiaľ si hráči karty potiahnu môžu ovplyvňovať schopnosti postáv.)

#### 2.) Zahrať ľubovolný počet kariet
Hráč môže pomôcť sebe alebo zraniť ostatných hráčov v snahe ich zabiť. Nemusí však vo svojom ťahu zahrať žiadnu kartu. Môže zahrať ľubovolný počet kariet ; sú len dve obmedzenia:
* Vo svojom ťahu sa môže vystreliť kartou BANG! iba raz. Ak však hráč vlastní kartu so zbraňou "Volcanic" alebo má vlastnosť Willy The Kid môže zahrať ľubovoľný počet kariet BANG!
* Žiaden hráč nesmie mať pred sebou vyložené dve rovnaké karty s modrým okrajom. Každý hráč môže mať na stole vyloženú iba jednu pušku. Ak si chce hráč zbraň vymeniť za inú, ktorú má na ruke, pričom už jednu pušku má vyloženú pred sebou, musí vyloženú pušku odhodiť do kôpky a vyložiť si novú. Normálne karty strácajú po použití svoj efekt (odhodia sa do odhadzovacieho balíčka), ale modré karty ako zbrane, kone … majú dohodový efekt a zostávajú na stole lícom nahor. 
** Efekt týchto kariet v hre zostáva pokiaľ nie sú odhodené alebo odstránené nejakým spôsobom (karta Cat Balou alebo Panic ).

#### 3.) Odhodiť nadbytočné karty
Len čo je druhá fáza ukončená (hráč nechce/nemôže zahrať ďalšie karty), tak hráč musí odhodiť nadbytočné karty. Limit kariet, ktoré môže mať hráč na ruke (na konci ťahu) sa rovná počtu životov (reprezentovaných nábojmi na karte). Potom pokračuje ďalší hráč.

### Efekt kariet
Na streľbu na inú postavu musí hráč zahrať kartu s ikonou BANG! na hráča v dostrele.

* To znamená, že ak hráč nemá žiadnu zbraň, tak môže strieľať iba na hráčov na vzdialenosť 1; ak má zbraň s dostrelom 4 môže strieľať na hráča vzdialenosti 4 a menšej.
Ak má cieľový hráč kartu "Missed" (vedľa) môže zabrániť strate jedného života tým, že sa strele vyhne.
Postava je mŕtva keď stratí posledný náboj (život).

Karta pivo môže byť použitá na doplnenie náboja (života). Hráč nemôže použiť kartu pivo na prekročenie svojho limitu životov (zobrazeného na karte s postavou). Kartou pivo je možné doplniť si vlastný aj život inej postavy a môže byť použitá len počas svojho ťahu. Karta Whiskey zastáva rovnakú funkciu ako pivo ale doplní 2 životy. Kartou Pivo môže Vice pridať život Šerifovi, a to kedykoľvek v priebehu hry.

* Výnimka: ak hráč stratí posledný život, môže okamžite použiť kartu pivo, čím mu zostane 1 náboj (život).
Hráč môže hrať ľubovolný počet akýchkoľvek kariet (okrem karty BANG!)
* Napríklad, niektoré karty umožňujú ukradnúť kartu z ruky iného hráča, donútiť protihráča odhodiť karty, uväzniť postavu, zmeniť dostrel iných hráčov, alebo zmeniť svoj vlastný dostrel. Karty obsahujú symbol, ktorý symbolizuje akciu karty (symboly sú podrobne popísané v návode). 
Niektoré karty vyžadujú potiahnutie si karty – to znamená, potiahnuť si kartu z balíku a ukázať ľavý dolný roh. Napríklad ak chce hráč utiecť z väzenia potrebuje si potiahnuť srdcovú kartu.

Pri dueli môže hráč zahrať iba kartu BANG.

### Pokuty a Odmeny
Ak šerif zabije svojho pomocníka musí odhodiť všetky svoje karty (z ruky aj zo stola).

Každý hráč ktorý zabije banditu si musí potiahnuť 3 karty z balíčku.

### Víťaz
Hra sa končí, keď je šerif mŕtvy. Pokiaľ je poslednou postavou v hre odpadlík, vyhral. Pokiaľ je šerif mŕtvy a posledná živá postava je bandita alebo je nažive viac hráčov, vyhrali všetci banditi.

Pokiaľ sú mŕtvi všetci banditi aj odpadlík a šerif pritom ostal nažive, vyhral šerif a jeho pomocníci.

## Stratégia
Šerif by mal strieľať iba na svojich nepriateľov. Pokiaľ šerif nevedomky zastrelí pomocníka, okamžite príde o všetky svoje karty.

Banditi sa väčšinou príliš neukrývajú, väčšinou strieľajú na šerifa hneď, ako na neho dostrelia. Tým sa navzájom poznajú a nestrieľajú na svojich kolegov.

Odpadlík sa k banditom väčšinou nepridá a pomáha šerifovi, aby zakryl svoju totožnosť a mohol na šerifa nečakane zaútočiť.

Šerifovi pomocníci začnú strieľať na banditov, len čo ich rozpoznajú.

Odpadlík hrá na dve strany. Zo začiatku hry bráni šerifa, akoby sám bol pomocník, ale neskôr zabije všetkých šerifových pomocníkov, nakoniec aj samotného šerifa. Ak by bol v hre už len šerif, odpadlík a bandita/pomocník a odpadlík by zabil najskôr šerifa, hru by vyhrali banditi (aj keby boli mŕtvi).

## Rozšírenia
Ku hre je možné zakúpiť niekoľko kartových rozšírení.
Albi vydalo High Noon a Dodge City spolu pod názvom Město Duchů.
* *High Noon* – 13 nových zvláštnych kariet, ktoré sa na začiatku každého kola otáčajú a vyvolávajú zvláštne stavy, ktoré platia iba jedno kolo (napríklad mŕtvi hráči sa vracajú do hry, všetky karty sú srdcové, postavy strácajú svoje vlastnosti).
* *Dodge City* – 15 nových postáv a 40 ďalších kariet, pribudne aj druhý odpadlík, takže môže hrať celkom osem ľudí.
* *Fistful of Cards* - rozšírenie založené na princípe High Noonu, ktoré nerobil len Emiliano Sciarra ale aj fanúšikovia BANG!u z célého sveta.
* *Wild West Show* - 8 nových postáv a 10 špeciálnych kariet.
* *El dorado* - prvé a jediné neoficiálne rozšírenie.
* *Zlatá horúčka* - Karta tieňového odpadlíka, 8 kariet postáv, 24 kariet vybavenia a 30 zlatých kamienkov

Vyšlo aj zvláštne vydanie BANG! - THE BULLET! so všetkými rozšíreniami + 3 prídavné postavy + 2 prídavné High Noon karty + 2 "čisté" karty + šerifova hviezda.

## Zaujímavosti
### Čeština
Hra má český preklad a predáva sa s českým a slovenským návodom, hoci sú v preklade určité nepresnosti. Prvá edícia sa predávala iba v taliansko-anglickom origináli bez prekladu, iba s návodom. Hoci je text na karte preložený, je na nej okrem českého aj originálny taliansky názov, napríklad *Mancato* na karte „vedľa“ alebo *Birra* na karte „pivo“.

### Mená a schopnosti postáv
Postavy v hre sa často volajú podľa skutočných ľudí, alebo podľa známych westernových hercov a postáv, napr. Lucky Luke je filmová a komixová postava. Mená postáv sú však skomolené.

#### Základný balíček
* Bart Cassidy = Butch Cassidy
** Kedykoľvek je zasiahnutý, potiahne si kartu.
* Black Jack = Tom Ketchum, ktorému sa hovorilo aj Black Jack
** Ukáže druhú kartu, ktorú si potiahne. Ak je srdcová alebo kárová, berie si ešte jednu kartu.
* Calamity Janet = Calamity Jane
** Môže hrať kartu BANG! miesto karty VEDĽA a opačne.
* El Gringo = gringo (španielske slangové slovo)
** Vždy, keď je zasiahnutý hráčom, vezme si jednu kartu z ruky tohoto hráča.
* Jesse Jones = Jesse James
** Prvú kartu si môže potiahnuť z ruky ktoréhokoľvek hráča.
* Jourdonnais
** Vždy, keď je cieľom BANG!-u, môže si potiahnuť kartu. Ak je srdcová, tejto karte sa vyhol (permanentný efekt karty Barel).
* Kit Carlson = Kit Carson
** Na začiatku si potiahne 3 karty, 2 z nich si vyberie a tretiu vráti späť do ťahacej kôpky.
* Lucky Duke = Lucky Luke
** Vždy, keď si má "potiahnuť" kartu, otočí prvé dve a jednu z nich si vyberie.
* Paul Regret = Paul Revere
** Ostatní hráči ho vidia na vzdialenosť o 1 väčšiu (permanentný efekt karty Mustang).
* Pedro Ramirez = Tuco Ramirez
** Prvú kartu si môže potiahnuť z odhadzovacej kôpky.
* Rose Doolan
** Vidí ostatných hráčov na vzdialenosť o 1 menšiu (permanentný efekt karty Appaloosa).
* Sid Ketchum = Tom Ketchum
** Za 2 vyhodené karty si môže vrátiť jeden život.
* Slab the Killer
** Hráč potrebuje 2 karty VEDĽA proti jeho karte BANG!.
* Suzy Laffayette
** Vždy, keď nemá žiadnu kartu na ruke, potiahne si jednu z balíčka.
* Vulture Sam
** Vždy, keď je iný hráč vyradený z hry, dostane Vulture Sam všetky karty, ktoré mal predtým tento hráč v hre (na ruke aj pred sebou).
* Willy the Kid = Billy The Kid
** Môže zahrať ľubovoľný počet kariet BANG! (Permanentný efekt karty Volcanic).

#### Mesto duchov
* Apache Kid = The Apache Kid alebo Haskay-bay-nay-ntayl
** Nemajú naň vplyv kárové karty.
* Belle Star = Belle Starr
** V jej ťahu nemajú žiaden efekt všetky karty, ktoré majú hráči pred sebou na stole.

*Bill Noface
** Behom svojho ťahu si vo fázi 1 ťahá jednu kartu plus jednu kartu za každý stratený život.
*Chuck Wengam
** Vo svojom ťahu sa môže rozhodnúť stratiť jeden život a potiahnúť si 2 karty.
* Doc Holyday = Doc Holliday
**Jedenkrát za svoje kolo môže odhodiť 2 karty z ruky a tým vystreliť BANG!
*Elena Fuente
**Môže použiť akúkoľvek kartu zo svojej ruky ako Vedľa!
*Greg Digger
**Vždy, keď je iná postava vyradená z hry, pridá si 2 životy.
*Herb Hunter
**Vždy, keď je iná postava vyradená z hry, potiahne si 2 karty.
*José Delgado
**Vo svojom ťahu môže odhodiť z ruky kartu s modrým okrajom a potiahnúť si dve karty z doberacieho balíčku. Túto schopnosť môže použiť maximálne dvakrát za kolo.
*Molly Stark
**Vždy, keď zahrá kartu mimo svoj ťah, potiahne si 1 kartu.
*Pat Brennan
**Miesto 2 kariet z doberacieho balíčku si môže zobrať jednu kartu zo stolu a vziať si ju do ruky.
*Pixie Pete
**Behom svojho ťahu vo fázi 1 si potiahne 3 karty miesto 2.
*Sean Mallory
**Behom svojho ťahu vo fázi 3 môže mať na ruke až 10 kariet. Nemusi odhadzovať žiadne karty, ak ich nemá viac než jeho aktuálny počet životov.
*Tequila Joe
**Vždy, keď zahrá kartu Pivo, pridáva si 2 životy miesto 1.
*Vera Custer
**Pre celé kolo získava schopnosť ako iná postava v hre, ktorú si zvolila.

#### Fistful
* Claus "The Saint"
** Potiahne si o jednu kartu viacej ako je počet hráčov, 2 karty si ponechá a každému hráčovi dá po jednej karte.
* Uncle Will
** Jedenkrát počas svojho ťahu môže zahrať ľubovolnú kartu z ruky ako Empório (Hokynárstvo).
* Johnny Kisch
** Vždy, keď zahrá kartu, všetky karty v hre s rovnakým menom sú odhodené.

#### Divoký Západ
* Big Spencer = Bud Spencer
** Začína hru s 9 životmi, no nemôže zahrať kartu VEDĽA.
* Flint Westwood = Clint Eastwood
** Behom svojho ťahu môže vymeniť jednu kartu zo svojej ruky za 2 náhodne vybrané karty z ruky iného hráča.
* Gary Looter = Gary Cooper
** Dostane karty, ktoré iní hráči odhodia na konci svojho ťahu.
* Greygory Deck = Gregory Peck
* John Pain = John Wayne
** Dostane karty, ktoré iní hráči ťahajú, aby uplatnili efekt iných kariet (napr. Dynamit, Barel, Väzenie).
* Lee Van Kliff = Lee Van Cleef
** Behom svojho ťahu môže odhodiť kartu BANG!, aby zopakoval efekt karty s hnedým okrajom, ktorú práve zahral.
* Teren Kill = Terence Hill
** Keď má stratiť posledný život, môže potiahnuť kartu z kôpky. Ak nie je piková, ostane na jednom živote a tiahne si jednu kartu.
* Youl Grinner = Yul Brynner
** Než si doberie karty, tak hráči s viac kartami na ruke ako Youl, mu musia dať jednu kartu, ktorú sami vyberú.

#### Údolie tieňov
* Colorado Bill
** Vždy keď niekto zahrá kartu VEDĽA proti jeho karte BANG!, môže Colorádo otočiť kartu z balíčku. Ak je piková je efekt VEDĽA ignorovaný a napadnutý hráč stratí 1 život.
* Mick Defender
** Pokiaľ je Mick jediným cieľom karty, môže použiť kartu VEDĽA, aby sa jej účinku vyhnul.
* Evelyn Shebang
** V 1 fáze ťahu si môže potiahnuť o 1 kartu menej čím vystrelí BANG! na vzdialenosť 1.
* Henry Block
** Hráč ktorý si vezme alebo odhodí z Henryho ruky či stola kartu, je cieľom efektu BANG!.
* Limonádový Jim = Limonádový Joe
** Vždy, keď niektorý z hráčov zahrá kartu PIVO, môže si Jim za odhodenie ľubovolnej karty pridať 1 život.

## Externé odkazy
* DaVinci Games – výrobca originálu / pravidlá hry (po taliansky/anglicky)

Kategória:Kartové hry
Kategória:Divoký západ